-----------------------------------------------------------------------
  3. ลักษณะการประกอบธุรกิจ

  -----------------------------------------------------------------------

1.  ประวัติความเป็นมาของบริษัท การเปลี่ยนแปลงและพัฒนาการที่สำคัญ

  ๏2522 บริษัทฯ ได้จดทะเบียนก่อตั้งขึ้นภายใต้ชื่อ “บริษัท มาบุญครองไรซมิล จำกัด เมื่อวันที่ 27
  กรกฎาคม 2522 ด้วยทุนจดทะเบียนเริ่มแรก 10 ล้านบาท โดยกลุ่มของนายศิริชัย บูลกุล
  มีวัตถุประสงค์หลักคือ เพื่อเป็นโรงสีข้าวที่ใหญ่และทันสมัยที่สุดในทวีปเอเซีย

  ๏2523 เพิ่มทุนจดทะเบียนจาก 10 ล้านบาท เป็น 40 ล้านบาท
  เพื่อลงทุนในอาคารสิ่งก่อสร้างเครื่องจักร
  และได้รับการส่งเสริมจากคณะกรรมการส่งเสริมการลงทุน

  ๏2524 บริษัทฯ ได้เริ่มเปิดดำเนินกิจการครั้งแรกเมื่อวันที่ 21 ธันวาคม 2524
  โดยโรงสีเริ่มดำเนินการผลิตด้วยเครื่องจักรที่มีกำลังการผลิต 1,000 ตันต่อวัน
  ผลิตและจำหน่ายข้าวสารทั้งตลาดภายในและภายนอกประเทศ ในรูปบรรจุกระสอบ
  โดยเริ่มส่งไปยังฮ่องกงเป็นประเทศแรก

  ๏2527 บริษัทฯ ได้ให้บริษัท มาบุญครองมาร์เก็ตติ้ง จำกัด
  จำหน่ายข้าวสารบรรจุถุงพลาสติกขนาด 2 และ 5 กิโลกรัม
  โดยมุ่งเน้นตลาดผู้บริโภคภายในประเทศภายใต้เครื่องหมายการค้า “ข้าวมาบุญครอง”
  ซึ่งเป็นข้าวถุงตราแรกที่ประสบความสำเร็จและผู้บริโภคให้ความเชื่อถือ

  ๏2529 ได้รับรางวัลที่ 1 ประเภทสินค้าอุปโภคบริโภค
  การทำตลาดดีเด่นจากมหาวิทยาลัยธรรมศาสตร์

  ๏2530 ได้รับรางวัลที่ 1 ประเภทผลิตภัณฑ์ดีเด่นจากหนังสือพิมพ์เส้นทางเศรษฐกิจ
  และได้รับรางวัลที่ 1 ประเภทส่งเสริมวัฒนธรรม
  จากการประกวดการโฆษณายอดเยี่ยมจากสมาคมนักโฆษณาแห่งประเทศไทย

  ๏2530-2532 กลุ่มบริษัท มาบุญครองที่มี นายศิริชัย บูลกุล เป็นผู้ถือหุ้นรายใหญ่และเป็นผู้บริหาร
  ประสบปัญหาทางการเงินอย่างรุนแรง จนทำให้บรรดาเจ้าหนี้ที่เป็นสถาบันการเงินต่าง ๆ
  ต้องเข้ามาควบคุมกิจการของกลุ่ม ซึ่งรวมทั้ง บริษัท มาบุญครองไรซมิล จำกัด ด้วย ในปี 2531
  ได้มีการขายทอดตลาดหุ้นของบริษัทต่าง ๆ ในกลุ่มของธุรกิจโรงสี ธนาคารไทยพาณิชย์
  ซึ่งเป็นเจ้าหนี้รายใหญ่ได้เข้ามาประมูลซื้อหุ้นทั้งหมด

  ๏2533 เมื่อวันที่ 13 กุมภาพันธ์ 2533 ธนาคารไทยพาณิชย์
  ได้ขายหุ้นให้กับกลุ่มบริษัทเงินทุนธนชาติ และกลุ่มท่านผู้หญิงชนัตถ์ ปิยะอุย
  ซึ่งได้ส่งตัวแทนเข้ามาบริหารงานของกลุ่มมาบุญครองทั้งหมด และบริษัทฯ ได้เข้าไปถือหุ้นใน 3
  บริษัท ดังต่อไปนี้

1.  บริษัท มาบุญครองพืชผล จำกัด ซึ่งดำเนินกิจการเกี่ยวกับการอบพืช โดยถือหุ้นสัดส่วน 99.99%
    ของทุนจดทะเบียน 150 ล้านบาท ในราคาหุ้นละ 723.68 บาท (มูลค่าที่ตราไว้หุ้นละ 1,000
    บาท) คิดเป็นเงินลงทุนทั้งสิ้น 108.54 ล้านบาท เมื่อวันที่ 13 กุมภาพันธ์ 2533

2.  บริษัท มาบุญครองมาร์เก็ตติ้ง จำกัด
    ซึ่งดำเนินการเป็นผู้จัดจำหน่ายข้าวสารบรรจุถุงพลาสติกยี่ห้อ “ข้าวมาบุญครอง”
    โดยถือหุ้นในสัดส่วน 99.88% ของทุนจดทะเบียน 1 ล้านบาท ในราคาหุ้นละ 297.60 บาท
    (มูลค่าที่ตราไว้หุ้นละ 100 บาท) คิดเป็นเงินลงทุนทั้งสิ้น 2.97 ล้านบาท เมื่อวันที่ 13
    กุมภาพันธ์ 2533

3.  บริษัท ศรีราชา ไซโล จำกัด (เดิมชื่อ บริษัท เทพสุดา จำกัด)
    ซึ่งดำเนินธุรกิจด้านคลังสินค้าและรับบริการขนถ่ายสินค้าด้วยสายพานขนาดใหญ่สู่เรือบรรทุกสินค้าในทะเลน้ำลึก
    ตั้งที่อำเภอศรีราชา จังหวัดชลบุรี โดยถือหุ้นสัดส่วน 99.99% ของทุนจดทะเบียน 400
    ล้านบาท เป็นเงินลงทุนทั้งสิ้น 400 ล้านบาท เมื่อวันที่ 27 กรกฎาคม 2533

  ต่อมาได้มีการปรับปรุงโครงสร้างผู้ถือหุ้น โดยให้ บริษัท เอ็ม บี เค จำกัด (มหาชน) (เดิมชื่อ
  บริษัท เอ็ม บี เค พร็อพเพอร์ตี้ส แอนด์ ดีเวลล็อปเมนท์ จำกัด) ซึ่งถือหุ้นโดยกลุ่มบริษัท
  เงินทุนหลักทรัพย์ธนชาติ จำกัด กลุ่มคุณหญิงชนัตถ์ ปิยะอุย และกลุ่มประชาชนรายย่อยทั่วไป
  เป็นผู้ถือหุ้นรายใหญ่ เมื่อวันที่ 31 สิงหาคม 2533 และได้เปลี่ยนชื่อบริษัทเป็น “บริษัท
  ปทุมไรซมิล แอนด์ แกรนารี จำกัด”

  ๏2534 บริษัทฯ ได้เปลี่ยนแปลงนโยบายการขาย
  โดยรับโอนธุรกิจการจำหน่ายข้าวสารบรรจุถุงพลาสติก จากบริษัทในเครือ คือ บริษัท
  มาบุญครองมาร์เก็ตติ้ง จำกัด มาทำการจำหน่ายเอง ตั้งแต่วันที่ 1 กรกฎาคม 2534
  ต่อมาได้ขายหุ้นในบริษัท ศรีราชา ไซโล จำกัด ให้แก่บริษัท เอ็ม บี เค พร็อพเพอร์ตี้ส์ แอนด์
  ดีเวลลอปเมนท์ จำกัด ในราคาเท่ากับเงินลงทุนคือ 400 ล้านบาท เมื่อวันที่ 1 พฤศจิกายน
  2534 เนื่องจากเล็งเห็นว่าธุรกิจด้านคลังสินค้า และขนถ่ายสินค้าไม่สอดคล้องกับธุรกิจการสีข้าว
  และจัดจำหน่ายข้าวสารของบริษัทฯ

  ๏2535-2536 บริษัท มาบุญครองพืชผล จำกัด
  สร้างไซโลเหล็กเพื่อใช้ในการเก็บบรรจุข้าวเปลือกขนาดบรรจุ 10,000 ตัน และในปี 2536
  สร้างบอยเลอร์ขนาด 20 ตัน เพิ่มเติมจากของเดิมที่มีอยู่แล้ว 35 ตัน เพื่อผลิตไฟฟ้าใช้ในบริษัท
  และผลิตขี้เถ้าส่งออก และได้จดทะเบียนเปลี่ยนชื่อบริษัทเป็น บริษัท พีอาร์จี พืชผล จำกัด
  เมื่อวันที่ 8 ธันวาคม 2536

  บริษัท มาบุญครองมาร์เก็ตติ้ง จำกัด ได้จดทะเบียนเปลี่ยนชื่อบริษัทเป็น บริษัท พีอาร์จี
  มาร์เก็ตติ้ง จำกัด เมื่อวันที่ 1 ธันวาคม 2536

  บริษัท ปทุมไรซมิล แอนด์ แกรนารี จำกัด ได้เข้าเป็นบริษัทจดทะเบียนในตลาดหลักทรัพย์ฯ
  เมื่อวันที่ 13 กันยายน 2536 และได้จดทะเบียนแปรสภาพเป็นบริษัทมหาชนจำกัด เมื่อวันที่ 30
  ธันวาคม 2536

  ๏2538 บริษัท ปทุมไรซมิล แอนด์ แกรนารี จำกัด (มหาชน)
  ได้รับการอนุมัติจากสำนักงานคณะกรรมการส่งเสริมการลงทุนในโครงการคัดคุณภาพข้าวสาร
  มูลค่าประมาณ 166 ล้านบาท โดยมีกำลังการผลิตประมาณ 100,000 ตันต่อปี

  ๏2539 - 2540 บริษัท ปทุมไรซมิล แอนด์ แกรนารี จำกัด (มหาชน) ได้ซื้อที่ดินที่อำเภอสีคิ้ว
  จังหวัดนครราชสีมา เป็นจำนวนประมาณ 286 ไร่ และได้เริ่มก่อสร้างอาคารต่าง ๆ
  เพื่อใช้งานในโครงการคัดคุณภาพข้าวสาร และปี 2540 ได้จดทะเบียนก่อตั้งบริษัท ราชสีมาไรซ์
  จำกัด ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน) 99.99%
  เพื่อรับโอนกิจการคัดคุณภาพข้าวสารจากบริษัท ปทุมไรซมิล แอนด์ แกรนารี จำกัด (มหาชน)
  ตามบัตรส่งเสริมเลขที่ 1625/2538 ลงวันที่ 17 สิงหาคม 2538
  ทั้งนี้ได้เริ่มเปิดดำเนินการผลิตและจำหน่ายสินค้าตั้งแต่วันที่ 2 มิถุนายน 2540

  ๏2541 บริษัท สุรนารี ไซโล จำกัด ถือหุ้นโดยบริษัท พีอาร์จี พืชผล จำกัด
  ซึ่งเป็นบริษัทย่อยของบริษัท ปทุมไรซมิล แอนด์ แกรนารี จำกัด (มหาชน) 99.99%
  ได้รับการอนุมัติจากสำนักงานคณะกรรมการส่งเสริมการลงทุนในกิจการอบพืชและไซโลประเภท
  1.22

  บริษัท สีมาแพค จำกัด ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน) 50%
  ได้รับการอนุมัติจากสำนักงานคณะกรรมการส่งเสริมการลงทุนในกิจการผลิตถุงพลาสติกประเภท
  6.12 เพื่อเป็นผู้ผลิตถุงข้าวให้กับกลุ่มบริษัท ปทุมไรซมิล แอนด์ แกรนารี จำกัด (มหาชน)
  โดยเริ่มเปิดดำเนินการผลิตและจำหน่ายสินค้าตั้งแต่วันที่ 1 กันยายน 2541

  ๏2542 คณะกรรมการของบริษัท ปทุมไรซมิล แอนด์ แกรนารี จำกัด (มหาชน
  ได้อนุมัติให้สร้างโรงงงานผลิตแป้งข้าวเจ้าขึ้นบนที่ดินของบริษัทฯ ที่อำเภอสีคิ้ว
  จังหวัดนครราชสีมา ในวงเงินงบประมาณ 90 ล้านบาท
  โรงงานผลิตแป้งข้าวเจ้านี้จะใช้วัตถุดิบคือปลายข้าว จากโรงสีข้าวของบริษัทเอง

  ๏2543 คณะกรรมการของบริษัทฯ
  ได้อนุมัติโครงการปรับปรุงโรงไฟฟ้าขนาดเล็กที่มีอยู่เดิมให้ทันสมัยและมีประสิทธิภาพมากยิ่งขึ้น
  เพื่อที่นอกจากจะผลิตไฟฟ้าและไอน้ำเพื่อใช้เองแล้วยังสามารถขายไฟฟ้าที่เหลือใช้ให้แก่การไฟฟ้าฝ่ายผลิตแห่งประเทศไทยได้อีกด้วย
  โครงการนี้มูลค่าประมาณ 265 ล้านบาท โดยเริ่มเปิดดำเนินการผลิตและจำหน่ายไฟฟ้าตั้งแต่วันที่
  13 ธันวาคม 2545 และบริษัท ปทุมไรซมิล แอนด์ แกรนารี จำกัด (มหาชน) ได้รับ
  ISO9002:1994 เมื่อวันที่ 9 พฤศจิกายน 2543

  ๏2544 บริษัท ปทุมไรซมิล แอนด์ แกรนารี จำกัด (มหาชน) ได้ใบรับรอง HALAL เมื่อวันที่ 20
  กรกฎาคม 2544 และได้ใบรับรอง GMP และ HACCP เมื่อวันที่ 25 กรกฎาคม 2544
  ส่วนของโรงผลิตแป้ง ได้รับ ISO 9002 : 1994 เมื่อวันที่ 8 ตุลาคม 2544 ใบรับรอง HALAL
  เมื่อวันที่ 22 มิถุนายน 2544 และใบรับรอง GMP และ HACCP เมื่อวันที่ 1 มีนาคม 2545

  บริษัท ราชสีมาไรซ์ จำกัด ได้รับ ISO 9002 : 1994 เมื่อวันที่ 15 กุมภาพันธ์ 2544
  ใบรับรอง HALAL เมื่อวันที่ 22 มิถุนายน 2544 และใบรับรอง GMP และ HACCP เมื่อวันที่ 23
  กรกฎาคม 2544

  บริษัท สีมาแพค จำกัด ได้รับ ISO 9002 : 1994 เมื่อวันที่ 6 มิถุนายน 2544

  ๏2545 บริษัท ปทุมไรซมิล แอนด์ แกรนารี จำกัด (มหาชน)
  ได้ลงทุนโฆษณาโดยมีค่าใช้จ่ายประมาณ 27 ล้านบาท
  เพื่อตอกย้ำให้ผู้บริโภคนึกถึงข้าวมาบุญครองเป็นอันดับแรก เมื่อต้องการซื้อข้าวถุง
  นอกจากนี้ทางบริษัทฯ ได้ปรับเปลี่ยนกลยุทธ์ในการขยายส่วนแบ่งการตลาด
  โดยได้ปรับปรุงคุณภาพข้าวถุงหอมมะลิให้มีคุณภาพที่ดีกว่าคู่แข่ง
  โดยได้เปลี่ยนเกรดข้าวถุงหอมมะลิ(เขียว) จากคุณภาพข้าว 5% เป็นข้าว 100 % ชั้น 2
  และเปลี่ยนเกรดข้าวถุงหอมมะลิ(ทอง) จากคุณภาพ 100 % ชั้น 2 เป็นข้าว 100 % ชั้น 1
  การเปลี่ยนแปลงคุณภาพข้าวให้ดีขึ้นนี้ ทางบริษัทฯ
  หวังผลในระยะยาวว่าผู้บริโภคจะพอใจในคุณภาพของสินค้ามากกว่าเดิม
  และมีใจผูกพันกับสินค้าตลอดไป

  ๏2546 บริษัท ปทุมไรซมิล แอนด์ แกรนารี จำกัด (มหาชน)
  ได้หยุดการผลิตข้าวสารบรรจุถุงของบริษัท ราชสีมาไรซ์ จำกัด เพื่อลดค่าขนส่ง, ค่าไฟฟ้า,
  และค่าดำเนินการต่าง ๆ โดยได้ทำการหยุดผลิตตั้งแต่เดือนสิงหาคม 2545
  โดยทำการผลิตที่โรงงานปทุมธานีแทนเพียงแห่งเดียว และจัดทำโครงการร่วมใจจาก
  มีวัตถุประสงค์เพื่อให้พนักงานลาออกจากงานด้วยความสมัครใจ
  โดยได้รับผลประโยชน์ที่เหมาะสมเป็นที่พอใจทั้ง 2 ฝ่าย
  เมื่อสิ้นสุดโครงการมีพนักงานลาออกไปทั้งสิ้น 156 คน บริษัทฯ
  คาดว่าจะประหยัดค่าใช้จ่ายด้านบุคลากรและคุ้มกับค่าใช้จ่ายในการนี้ภายใน 3 ปี

  ๏2547 บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด
  (มหาชน) 99.99%) ได้ดำเนินการผลิตไฟฟ้าโดยใช้เชื้อเพลิงจากแกลบ
  เพื่อขายให้แก่การไฟฟ้าฝ่ายผลิตแห่งประเทศไทย ตั้งแต่วันที่ 13 ธันวาคม 2545 เป็นต้นมา
  ได้ประสบปัญหาการจัดเก็บแกลบเพื่อเป็นเชื้อเพลิง เนื่องจากพื้นที่การจัดเก็บมีน้อย
  ดังนั้นในปีนี้ทางบริษัทได้จัดทำลานเก็บแกลบเพิ่มเติมจากเดิมที่เคยเก็บแกลบได้เพียง 200 ตัน
  เป็นเก็บได้ 5,000 ตัน ทำให้ความเสี่ยงจากการขาดแกลบมีน้อยลง
  และโรงไฟฟ้าสามารถผลิตกระแสไฟฟ้าขายได้อย่างสม่ำเสมอขึ้น
  นอกจากนี้การที่มีเนื้อที่จัดเก็บแกลบเพิ่มขึ้นยังจะช่วยให้บริษัทสามารถซื้อแกลบในช่วงที่ราคาถูกมาเก็บตุนได้มากขึ้น
  ทำให้บริษัทลดค่าใช้จ่ายเรื่องแกลบได้มาก

  กลุ่มบริษัท ปทุมไรซมิล แอนด์ แกรนารี จำกัด (มหาชน)
  ได้ดำเนินการเลิกบริษัทในเครือสองบริษัท คือ บริษัท พีอาร์จี มาร์เก็ตติ้ง จำกัด และบริษัท
  สุรนารี ไซโล จำกัด เนื่องจากทั้งสองบริษัทไม่ได้ดำเนินกิจการใด ๆ มาหลายปี
  แต่ยังคงมีค่าใช้จ่ายด้านค่าสอบบัญชีอยู่ซึ่งไม่มีประโยชน์ต่อการดำรงอยู่ต่อไป
  ดังนั้นจึงได้เลิกบริษัทในงวดปีบัญชีนี้

  ๏2548 กรมการค้าภายใน กระทรวงพาณิชย์ ได้มอบโล่รางวัลให้กับบริษัท ปทุมไรซมิล แอนด์
  แกรนารี จำกัด (มหาชน) ผู้ผลิตข้าวสารหอมมะลิ ตรามาบุญครอง (สีแดง) และตราจัสมินโกลด์
  ซึ่งเป็นรางวัลการผลิตข้าวสารหอมมะลิบรรจุถุงที่มีคุณภาพได้มาตรฐานสม่ำเสมอ
  โดยพิจารณาจากผลการตรวจสอบคุณภาพข้าวหอมมะลิบรรจุถุงที่มีเครื่องหมายรับรองมาตรฐานรูปมือพนมของกรมการค้าภายใน
  ประจำปี 2548 จัดโดยกรมการค้าภายในร่วมกับสมาคมผู้ประกอบการข้าวถุงไทย เมื่อวันศุกร์ที่ 6
  พฤษภาคม 2548

  ๏2549 บริษัทฯ
  ได้เปลี่ยนระบบการดำเนินงานให้สอดคล้องกับนโยบายและวิสัยทัศน์ของบริษัทประจำปี 2549 คือ
  “ปีแห่งประสิทธิภาพ และประสิทธิผลการทำงาน เพื่อรองรับการเติบโตของธุรกิจ”
  และวิสัยทัศน์ของบริษัทฯ “ผู้นำธุรกิจอุตสาหกรรมเกษตรแปรรูปครบวงจรจากข้าว
  และจัดจำหน่ายข้าวบรรจุถุงพร้อมผลิตภัณฑ์แปรรูปทุกชนิดจากข้าว
  โดยใช้เครือข่ายความสัมพันธ์แบบผลประโยชน์ร่วมพันธมิตรธุรกิจในการขยายตัวสำหรับธุรกิจต่าง
  ๆ ที่ต่อเนื่องและเกี่ยวข้องเพื่อประโยชน์ของผู้บริโภค” ดังนั้น บริษัทฯ
  จึงได้เปลี่ยนแปลงระบบการดำเนินงานใหม่ให้มีความชัดเจนในการดำเนินธุรกิจ โดยแบ่งเป็น 8
  กลุ่มธุรกิจต่างๆ ดังนี้ กลุ่มธุรกิจโรงสี กลุ่มธุรกิจข้าวถุง กลุ่มธุรกิจน้ำมันรำและรำสกัด
  กลุ่มธุรกิจไฟฟ้าและขี้เถ้า กลุ่มธุรกิจโลจิสติกส์ กลุ่มธุรกิจแป้งข้าว กลุ่มธุรกิจส่งออก
  และกลุ่มธุรกิจบรรจุภัณฑ์ โดยทั้ง 8 กลุ่มธุรกิจอยู่ภายใต้การดำเนินงานของกลุ่มบริษัท ปทุมไรซมิล
  แอนด์ แกรนารี จำกัด (มหาชน)

  และนอกจากนี้บริษัท ปทุมไรซมิล แอนด์ แกรนารี จำกัด (มหาชน)
  เพิ่มผลิตภัณฑ์แป้งที่ทำจากข้าวต่าง ๆ ได้แก่ แป้งข้าวหอมมะลิ แป้งข้าวเหนียว แป้งข้าวเจ้า ตรา
  “มาบุญครอง” และแป้งชุบทอดกรอบ ตรา “มาบุญครอง”
  รวมถึงเพิ่มผลิตภัณฑ์ข้าวสารหอมมะลิที่เพิ่มคุณค่าจากธรรมชาติ ด้วยผักและธัญพืชต่าง ๆ ในตรา
  “ข้าวมาบุญครอง พลัส”

  ๏2550 บริษัทฯ
  ได้มีการเปลี่ยนแปลงด้านการดำเนินงานให้สอดคล้องกับนโยบายในการเพิ่มประสิทธิภาพ
  และประสิทธิผลการทำงานโดยได้ดำเนินการปรับปรุงประสิทธิภาพต่าง ๆ ในแต่ละธุรกิจดังนี้คือ

1.  ธุรกิจโรงสี ได้ดำเนินการหาแหล่งวัตถุดิบใหม่ ในภาคใต้สำหรับรองรับการทำงาน
    และมีการปรับปรุงสายการผลิตในการสีข้าวหอมปทุมธานี และ ข้าวกล้อง
    รวมทั้งพัฒนาการสีให้มีผลผลิตที่ดีขึ้นด้วยการลดอุณหภูมิระหว่างการสี

2.  ธุรกิจข้าวถุง ได้ดำเนินการเพิ่มผลผลิตและปรับปรุงประสิทธิภาพการคัดและปรับปรุงคุณภาพข้าว
    โดยได้ลงทุนเพิ่มในการซื้อเครื่องคัดและปรับปรุงคุณภาพรุ่นใหม่
    เพื่อลดต้นทุนการสูญเสียและเพิ่มคุณภาพและผลผลิต
    และลงทุนซื้อเครื่องบรรจุขนาดเล็กแบบอัตโนมัติในการลดค่าแรงงาน

3.  ธุรกิจบรรจุภัณฑ์ ได้ลงทุนซื้อเครื่องพิมพ์กราเวียร์ชนิด 8 สี เครื่องทำซอง
    และเครื่องกรอและตัด
    เพื่อรองรับการผลิตตามความหลากหลายของบรรจุภัณฑ์ในตลาดที่ลูกค้าต้องการ

4.  ธุรกิจไฟฟ้าได้ดำเนินการเปลี่ยนแปลงการคิดค่าไฟฟ้าจากระบบ TOD (Time of Demand)
    มาเป็น TOU (Time of Use) ทำให้มีการลดต้นทุนค่าดีมานด์เดิม
    และเพื่อสรองรับการขายไฟฟ้าในอัตราใหม่ในเดือนธันวาคม 2550
    ทั้งยังได้ศึกษาถึงแหล่งพลังงานชนิดอื่น ๆ ในการรองรับการแข่งขันสำหรับอนาคต

ในส่วนธุรกิจอื่น ๆ ก็ได้มีการพัฒนาระบบงานเพื่อให้เกิดต้นทุนที่มีประสิทธิภาพที่ดีขึ้น
ทำให้สามารถประหยัดค่าใช้จ่ายต่าง ๆ ได้ดีขึ้น

ส่วนในด้านการตลาดและประชาสัมพันธ์
บริษัทได้มีการปรับเปลี่ยนโฉมบรรจุภัณฑ์สินค้าทุกชนิดให้อยู่ในรูปแบบให้เป็นที่ดึงดูดใจและสามารถจดจำได้ง่ายขึ้น
รวมถึงได้มีการจัดกิจกรรมส่งเสริมการขายในรูปแบบการชิงรางวัลสำหรับผู้บริโภค
และการสะสมยอดขายสำหรับพันธมิตรและคู่ค้าทางธุรกิจ สำหรับการประชาสัมพันธ์
บริษัทได้จัดให้มีการสาธิตชงชิมในห้างต่าง ๆ และมีการจัดทำสิ่งพิมพ์ต่าง ๆ
เพื่อเป็นการประชาสัมพันธ์ผ่านสื่อทั้ง นิตยสาร หนังสือพิมพ์ รถไฟฟ้าบีทีเอส รวมถึงสื่อวิทยุ
และยังได้มีการจัดบูธแสดงสินค้าในงานแฟร์ต่าง ๆ ที่เกี่ยวข้องทั้งในและ ต่างประเทศ

  ๏ ในปี 2551 นี้
  บริษัทได้รับรางวัลอันดับหนึ่งจากสำนักงานนวัตกรรมแห่งชาติในสาขาธุรกิจนวัตกรรมดีเด่นประจำปีสำหรับผลิตภัณฑ์ข้าวกล้องงอกหอมมะลิเสริมสุขภาพ
  (GABARice) ซึ่งบริษัทมีโครงการวิจัยร่วมกับบริษัท ธวัชชัย อินเตอร์ไรซ์ จำกัด
  โดยได้รับทุนส่งเสริมจากสำนักงานนวัตกรรมแห่งชาติและเพื่อให้เกิดประโยชน์ถาวรบริษัทจึงได้จัดตั้งบริษัทย่อยร่วมกับพันธมิตรทางธุรกิจชื่อว่า
  บริษัท อินโนฟู้ด (ไทยแลนด์) จำกัด
  เพื่อผลิตและจำหน่ายผลิตภัณฑ์ดังกล่าวทั้งในประเทศและต่างประเทศเพิ่มเติมภายใต้ตราสินค้า
  “มาบุญครอง พลัส”

  นอกจากนี้ในส่วนของธุรกิจอื่น ๆ บริษัทฯ ยังได้ศึกษาความเป็นไปได้การเพิ่มมูลค่าของสินค้าหลัก
  และสินค้าพลอยได้ เช่น
  การเพิ่มมูลค่าน้ำมันรำดิบให้เป็นน้ำมันรำข้าวสำเร็จรูปเพื่อประกอบอาหาร
  การนำเอาขี้เถ้าจากการผลิตไฟฟ้าไปผลิตสารสังเคราะห์ Zeolite เพื่อใช้ในอุตสาหกรรมต่าง
  ๆ รวมถึงศึกษาความเป็นไปได้ในการย้ายฐานการผลิตไปที่นครราชสีมา
  เพื่อเป็นศูนย์กลางการผลิตทำให้ต้นทุนการผลิตลดลงและเพิ่มประสิทธิภาพในการบริหารจัดการ

  ๏ ในปี 2552 นี้ บริษัทฯ ได้มีการเปลี่ยนแปลงการถือหุ้นในบริษัท อินโนฟู้ด (ไทยแลนด์) จำกัด
  จากเดิมบริษัทฯ ถือหุ้น 49.96% ลดลงเป็น 37.5% และกลุ่มบริษัท ธวัชชัย อินเตอร์ไรซ์ จำกัด
  ถือหุ้น 37.5%โดยมีบริษัท ร่วมทุนสตางค์ จำกัด เข้ามาถือหุ้น 25%

การเปลี่ยนแปลงที่สำคัญของการประกอบธุรกิจในปีที่ผ่านมา

  บริษัทฯ ยังคงดำเนินงานภายใต้นโยบายการใช้ทรัพยากรต่าง ๆ
  ที่มีอยู่ให้เกิดประสิทธิภาพและประสิทธิผลสูงสุด
  สำหรับในปีที่ผ่านมาบริษัทได้มีการเปลี่ยนแปลงภายในที่สำคัญสืบเนื่องจากการเปลี่ยนแปลงจากปัจจัยภายนอกที่ส่งผลกระทบต่อธุรกิจโดยเฉพาะภายหลังจากเหตุการณ์ชุมนุมด้านการเมืองทำให้สภาพเศรษฐกิจใช้เวลาเพิ่มขึ้นในการฟื้นตัวส่งผลกระทบกับยอดขายภายในประเทศ
  และรัฐบาลได้ประกาศใช้นโยบายการประกันรายได้เกษตรกรส่งผลให้
  เกิดการยกเลิกโครงการรับจำนำข้าวเปลือกจากเกษตรกรเป็นเหตุให้ไม่มีการสีแปรสภาพข้าวเปลือก
  วิกฤตด้านอาหารและพลังงานก่อนหน้าก็ยังส่งผลกระทบเรื่อยมาในด้านการคาดการณ์สภาวะตลาดที่ไม่แม่นยำ
  และในปีที่ผ่านมา ได้เกิดสถานการณ์ราคาและผลผลิตตกต่ำในสินค้าข้าว
  เป็นเหตุให้บริษัทได้รับผลกระทบด้านราคาสำหรับวัตถุดิบ
  และผลิตภัณฑ์พลอยได้ที่บริษัทใช้เป็นวัตถุดิบในกิจการผลิตไฟฟ้าของบริษัทย่อย

  และในช่วงต้นปีของปี 2553
  ราคาผลิตภัณฑ์พลอยได้ประเภทแกลบที่บริษัทใช้เป็นวัตถุดิบเพื่อการผลิตไฟฟ้าให้แก่การไฟฟ้าฝ่ายผลิตและภูมิภาคได้มีราคาสูงขึ้นอย่างต่อเนื่องจนไม่คุ้มทุนที่จะผลิตกระแสไฟฟ้าได้
  บริษัทจึงตัดสินใจหยุดการผลิตกระแสไฟฟ้าตั้งแต่เดือนสิงหาคม 2553 จนปัจจุบันนี้
  และจากการที่หยุดการผลิตกระแสไฟฟ้า เป็นเหตุให้ไม่มีไอน้ำในการผลิตน้ำมันรำ
  แต่เนื่องจากธุรกิจการผลิตน้ำมันรำนั้น บริษัทได้มีแผนรองรับตั้งแต่ต้นเพื่อย้ายฐานการผลิตอยู่แล้ว
  จึงได้เลื่อนแผนการย้ายให้เร็วขึ้นจากที่วางแผนไว้ในเดือนธันวาคม 2553
  มาทำในช่วงเวลาเดียวกันกับการหยุดผลิตกระแสไฟฟ้า

  สำหรับธุรกิจที่มีการเปลี่ยนแปลงของการประกอบธุรกิจของบริษัทในปีที่ผ่านมา
  สามารถแยกรายละเอียดดังนี้

ธุรกิจปรับปรุงข้าวสารบรรจุถุง

  ได้ย้ายการผลิตข้าวสารบรรจุถุงขนาด 5 ก.ก.
  ภายในประเทศทั้งหมดไปผลิตที่จังหวัดนครราชสีมา และที่ปทุมธานี
  คงไว้แต่เพียงการผลิตเพื่อส่งออก และรับจ้างปรับปรุงพร้อมบรรจุตราสินค้าของลุกค้าเท่านั้น
  และได้ดำเนินการโครงการเพิ่มกำลังการผลิตที่นครราชสีมาจาก 300 ตัน เป็น 1,200 ตัน
  ต่อวันเพื่อรองรับการผลิตทั้งหมดของบริษัทฯ ในอนาคต

ธุรกิจส่งออก

  บริษัทได้ขยายตลาดการส่งออกโดยได้เพิ่มการขายให้แก่ผู้ส่งออกทั้งในและต่างประเทศ
  โดยในปีนี้บริษัทมีรายได้จากการส่งออกเพิ่มขึ้นกว่า 90 เปอร์เซ็นต์
  จากปีที่ผ่านมาทำให้บริษัทมีสัดส่วนการขายต่างประเทศเพิ่มเป็น 35
  เปอร์เซ็นต์สำหรับรายได้จากธุรกิจข้าวของบริษัท

  นอกจากนี้บริษัทร่วมในเครือคือ บริษัท อินโนฟู้ด (ไทยแลนด์) จำกัด ยังได้ร่วมกับสถาบันค้นคว้า
  และ พัฒนาผลิตภัณฑ์อาหาร มหาวิทยาลัยเกษตรศาสตร์
  ทำการวิจัยและพัฒนาผลิตภัณฑ์ผงชงดื่มข้าวกล้องงอกหอมมะลินูทรากาบาดริงค์
  (NutraGABADrink) แบบชงดื่ม
  เพื่อเพิ่มมูลค่าในหมวดของสินค้าข้าวกล้องงอกหอมมะลินูทรากาบาไรซ์ (NutraGABARice)
  ภายใต้ตราสินค้า “มาบุญครอง พลัส” ขึ้นอีกด้วย

  บริษัทฯ จะยังคงความต่อเนื่องในการพัฒนางานในด้านต่าง ๆ
  เพื่อรองรับการเติบโตที่ยั่งยืนสำหรับธุรกิจต่อไปอย่างไม่หยุดยั้ง
  และจะพยายามสร้างมูลค่าเพิ่มทางธุรกิจทุกชนิดที่มีเพื่อประโยชน์ต่อทั้งท่านผู้ถือหุ้นและสังคมสืบไป

ด้านการวิจัยและพัฒนา

  ทางบริษัท อินโนฟู้ด (ไทยแลนด์) จำกัด
  ได้ดำเนินการจัดสร้างโรงงานผลิตข้าวกล้องงอกที่โรงงานปทุมธานี
  เพื่อทำการผลิตเพื่อขายในเชิงพาณิชย์เรียบร้อยแล้ว
  และทางฝ่ายวิจัยและพัฒนาผลิตภัณฑ์ของบริษัทได้ประสานงานกับสถาบันค้นคว้าและพัฒนาผลิตภัณฑ์อาหาร
  มหาวิทยาลัยเกษตรศาสตร์ ดำเนินการพัฒนาผลิตภัณฑ์ ผงชงข้าวกล้องงอก เรียบร้อยแล้ว
  เพื่อขายในเชิงพาณิชย์ต่อไป

  อนึ่ง ทางบริษัท อินโนฟู้ด (ไทยแลนด์) จำกัด ยังได้ลงนามในบันทึกข้อตกลงความร่วมมือ
  การร่วมมือการร่วมวิจัยและพัฒนาด้านข้าว กับศูนย์ความเป็นเลิศแห่งนวัตกรรมข้าว
  และศูนย์วิทยาศาสตร์ข้าว มหาวิทยาลัยเกษตรศาสตร์

3.2 ภาพรวมการประกอบธุรกิจของบริษัท บริษัทย่อย และบริษัทร่วม

ประเภทกิจการและลักษณะการดำเนินงาน

ลักษณะการประกอบธุรกิจ

ดำเนินธุรกิจมาตั้งแต่ปี 2524 โดยบริษัท ปทุมไรซมิล แอนด์ แกรนารี จำกัด (มหาชน)
ชื่อย่อหลักทรัพย์ PRG (ชื่อเดิม บริษัท มาบุญครอง ไรซมิล จำกัด)
ดำเนินธุรกิจผลิตและจำหน่ายข้าวสารทั้งภายในประเทศและเพื่อการส่งออก เมื่อปี 2533
ได้มีการปรับปรุงโครงสร้างการถือหุ้นโดยมี บริษัท เอ็ม บี เค จำกัด (มหาชน) ชื่อย่อหลักทรัพย์
MBK เป็นผู้ถือหุ้นรายใหญ่ และได้เปลี่ยนชื่อบริษัทเป็น บริษัท ปทุมไรซมิล แอนด์ แกรนารี จำกัด
(มหาชน) ซึ่งต่อมาได้รับอนุมัติให้เป็นหลักทรัพย์จดทะเบียนในตลาดหลักทรัพย์แห่งประเทศไทย เมื่อปี
2536

บริษัท ปทุมไรซมิล แอนด์ แกรนารี จำกัด (มหาชน)
มีนโยบายการแบ่งการดำเนินงานของบริษัทในกลุ่มให้สอดคล้องกับสินทรัพย์ของแต่ละบริษัทที่มีอยู่
หรือให้สอดคล้องกับสิทธิประโยชน์ที่ได้รับจาก BOI เช่น บริษัท พีอาร์จี พืชผล จำกัด
เป็นเจ้าของสินทรัพย์เครื่องกำเนิดไฟฟ้า และเครื่องกำเนิดไอน้ำ
จึงเป็นบริษัทที่ได้รับมอบหมายให้ดูแลเรื่องโครงการขายไฟฟ้าขนาดเล็ก และบริษัท ราชสีมาไรซ์
จำกัด จัดตั้งขึ้นมาเพื่อรองรับสิทธิประโยชน์ที่ได้รับจาก BOI
ทั้งนี้เพื่อให้การจัดทำบัญชีและภาษีเป็นไปได้ง่ายต่อการตรวจสอบและการทำงาน

๏ บริษัท ปทุมไรซมิล แอนด์ แกรนารี จำกัด (มหาชน) (ถือหุ้นโดยบริษัท เอ็ม บี เค จำกัด
(มหาชน) 74.52%)

ผลิตภัณฑ์หลักของบริษัทคือข้าวสารบรรจถุงพลาสติกขนาด 2 กิโลกรัม และ 5 กิโลกรัม
ภายใต้เครื่องหมายการค้า “ข้าวมาบุญครอง” “ข้าวภัตตา” และ “ข้าวจัสมินโกลด์”
โดยเฉพาะข้าวถุงยี่ห้อ “มาบุญครอง” ซึ่งมียอดขายประมาณร้อยละ 36 ของรายได้ทั้งหมด
ประกอบไปด้วย ข้าวรวงแก้ว (ข้าวขาวเกรด 100% ชั้น 2), ข้าวหอมมะลิ (เกรด 100% ชั้น
2), ข้าวจัสมินโกลด์ (เกรด 100% ชั้น 1), ข้าวหอมทิพย์ (ข้าวผสมหอมมะลิและข้าวขาว
เป็นข้าวเกรด 100% ชั้น 2), ข้าวรวงทิพย์ (ข้าวขาวเกรด 15%), ข้าวหอมปทุม
(ข้าวหอมปทุมธานีเกรด 100% ชั้น 2), ข้าวกล้องหอมนพคุณ (ข้าวกล้องหอมมะลิเกรด 100%)
และเพิ่มผลิตภัณฑ์ข้าวสารชนิดข้าวบรรจุถุงขนาดกะทัดรัดที่เพิ่มคุณค่าจากธรรมชาติ ด้วยธัญพืชต่าง ๆ
ตรา “ข้าวมาบุญครองพลัส” มี 3 ชนิด ได้แก่ ข้าวห้าสี, ข้าวธัญพืช, และข้าวกระเทียมเห็ดหอม
นอกจากนี้ทางบริษัทได้ออกผลิตภัณฑ์ใหม่คือข้าว “GABA RICE” ภายใต้เครื่องหมายตราสินค้า
“ข้าวมาบุญครองพลัส” ซึ่งเป็นข้าวกล้องงอกหอมมะลิเสริมสุขภาพอีกด้วย

นอกจากนี้บริษัทฯ ยังเป็นผู้ผลิตแป้งข้าวเจ้า แป้งข้าวเหนียว และแป้งชุบทอดกรอบ 3 รสชาติ คือ
รสต้นตำรับ, รสเผ็ดร้อน, และรสพริกไทยดำ เพื่อจำหน่ายในประเทศและส่งออก
สำหรับแป้งที่จำหน่ายในประเทศ บริษัทฯ ได้เปลี่ยนมาใช้เครื่องหมายการค้า “มาบุญครอง”
เพื่อตอกย้ำให้ผู้บริโภคจดจำได้ง่ายขึ้น

ผลิตภัณฑ์พลอยได้ คือ ปลายข้าว กากรำสกัด น้ำมันรำ และขี้เถ้าแกลบ ซึ่งมียอดขายประมาณร้อยละ
22 ของรายได้ทั้งหมด

-   ปลายข้าวมาจากเมล็ดข้าวหักที่เกิดจากการสีข้าว
    ส่วนใหญ่จะขายให้แก่ผู้ส่งออกเพื่อนำไปผสมกับข้าวสารให้ได้คุณภาพตามที่ต้องการ
    นอกจากนี้ปลายที่เป็นประเภทปลายเล็กจะขายให้กับผู้ผลิตอาหารสัตว์เพื่อนำไปทำอาหารสัตว์

-   น้ำมันรำดิบจะเกิดจากการสกัดน้ำมันออกจากรำข้าว
    เพื่อขายให้กับอุตสาหกรรมผลิตน้ำมันพืชภายในประเทศและต่างประเทศ

-   กากรำสกัด เป็นกากรำที่เหลือจากการสกัดน้ำมันดิบออกจากรำสด
    ขายให้แก่ผู้ผลิตอาหารสัตว์ภายในประเทศ

-   ขี้เถ้าแกลบเป็นขี้เถ้าที่เหลือจากการนำแกลบไปเผาเพื่อผลิตไฟฟ้าและไอน้ำใช้ในขบวนการ
    ผลิต ขี้เถ้าแกลบทั้งหมดจะส่งไปจำหน่ายต่างประเทศ เพื่อใช้ในอุตสาหกรรมโลหะ

๏ บริษัท พีอาร์จี พืชผล จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด (มหาชน)
99.99%)

บริษัทฯ ดำเนินกิจการด้านไซโลและโกดังเพื่อเก็บข้าวเปลือก ข้าวสาร และรับบริการอบพืช
ทั้งนี้จะให้บริการแก่บริษัท ปทุมไรซมิล แอนด์ แกรนารี จำกัด (มหาชน) เพียงบริษัทเดียว
โดยให้เช่าสิ่งปลูกสร้างและทรัพย์สินทุกประเภท (ซึ่งตั้งอยู่ในบริเวณใกล้เคียงกับสถานที่ตั้งโรงงาน
บริษัท ปทุมไรซมิลฯ) เช่น ไซโลข้าวเปลือก ไซโลข้าวสาร สายพานการขนข้าว
และเครื่องจักรไอน้ำสำหรับอบข้าว บริษัทฯ ให้บริการโดยทำสัญญาเช่าเป็นปีต่อปี
และกำหนดอัตราค่าบริการตามปริมาณการเก็บรักษา และนอกจากนี้ ทางบริษัทฯ
ยังดำเนินกิจการผลิตไฟฟ้าขนาดเล็กขายให้แก่การไฟฟ้าฝ่ายผลิต และบริษัท ปทุมไรซมิล แอนด์
แกรนารี จำกัด (มหาชน) อีกด้วย

๏ บริษัท อินโนฟู้ด (ไทยแลนด์) จำกัด (ถือหุ้นโดยบริษัท ปทุมไรซมิล แอนด์ แกรนารี จำกัด
(มหาชน) 37.50%)

บริษัทฯ ดำเนินธุรกิจผลิตและจำหน่ายข้าวเพื่อสุขภาพ
ซึ่งปัจจุบันบริษัทได้ผลิตและจัดจำหน่ายข้าวกล้องงอกหอมมะลิเสริมสุขภาพ GABA Rice
ภายใต้เครื่องหมายการค้า “มาบุญครองพลัส”

นอกจากนี้ บริษัทฯ ยังอยู่ในระหว่างการผลิตและจำหน่ายสินค้าที่เกี่ยวข้องกับข้าวกล้องงอกหอมมะลิ
โดยแปรรูปเป็นแบบผงชงดื่ม และแบบพร้อมดื่ม ซึ่งคาดว่าจะสามารถจัดจำหน่ายได้เร็ว ๆ นี้

๏ บริษัท ราชสีมาไรซ์ จำกัด (ถือหุ้นโดยบริษัท พีอาร์จี พืชผล จำกัด 99.99%)

บริษัทฯ เปิดดำเนินการเมื่อวันที่ 2 มิถุนายน 2540
โดยได้รับอนุมัติจากสำนักงานคณะกรรมการส่งเสริมการลงทุนเพื่อรับโอนกิจการคัดคุณภาพข้าวสารจากบริษัท
ปทุมไรซมิล แอนด์ แกรนารี จำกัด (มหาชน) เป็นผู้ผลิตและจำหน่ายข้าวสารบรรจุถุงขนาด 2 และ
5 กิโลกรัม เพื่อตลาดภายในประเทศ ภายใต้เครื่องหมายการค้า “ข้าวมาบุญครอง”

บริษัทฯ ได้ขอยกเลิกการส่งเสริมจากคณะกรรมการส่งเสริมการลงทุน และได้รับการอนุมัติเมื่อวันที่
24 กุมภาพันธ์ 2549 และได้ให้โรงงานผลิตข้าวถุงอื่นเช่าเป็นระยะเวลา 1 ปี แต่ปัจจุบันบริษัทฯ
ได้ให้บริษัท ปทุมไรซมิล แอนด์ แกรนารี จำกัด (มหาชน)
เป็นผู้เช่าและดำเนินการคัดและปรับปรุงคุณภาพข้าวสาร เพื่อบรรจุถุงสำหรับตลาดภายในประเทศ

๏ บริษัท สีมาแพค จำกัด (ถือหุ้นโดยบริษัท พีอาร์จี พืชผล จำกัด 49.99%)

บริษัทฯ ได้รับอนุมติจากสำนักงานคณะกรรมการส่งเสริมการลงทุน เมื่อวันที่ 27 สิงหาคม 2540
มีมติอนุมัติให้การส่งเสริมในประเภท 6.12 การผลิตผลิตภัณฑ์พลาสติกหรือเคลือบด้วยพลาสติก
และเมื่อวันที่ 22 พฤศจิกายน 2549 บริษัทฯ
ได้รับอนุมัติจากสำนักงานคณะกรรมการส่งเสริมการลงทุนมีมติให้การส่งเสริมการลงทุนในกิจการ
ผลิตสิ่งพิมพ์จากฟิล์มพลาสติกประเภท 6.14 กิจการผลิตสิ่งพิมพ์ บริษัทฯ
เป็นผู้ผลิตและจำหน่ายถุงข้าวสารและถุงขี้เถ้าแกลบให้แก่กลุ่มบริษัท ปทุมไรซมิล แอนด์ แกรนารี
จำกัด (มหาชน)

ทางบริษัทฯ ได้มีการพัฒนาทางด้านธุรกิจบรรจุภัณฑ์ โดยมีการลงทุนซื้อเครื่องพิมพ์กราเวียร์ชนิด 8 สี
เครื่องทำซอง และเครื่องกรอและตัด
เพื่อรองรับการผลิตตามความหลากหลายของบรรจุภัณฑ์ในตลาดที่ลูกค้าต้องการ

3.3 โครงสร้างรายได้ของบริษัท และบริษัทย่อย

โครงสร้างรายได้ที่เกิดจากการขายผลิตภัณฑ์ให้บุคคลภายนอกของทั้งกลุ่มบริษัทในระยะ 3 ปีที่ผ่านมา

หน่วย : พันบาท

+------------+-----+---------+------+----+------+----+------+----+
| ผลิตภัณฑ์     | ดำ  | % การ   | ปี    |    | ปี    |    | ปี    |    |
|            | เนิน | ถือหุ้น    | 255  |    | 255  |    | 255  |    |
|            |     |         | 2/53 |    | 1/52 |    | 0/51 |    |
|            | การ |         |      |    |      |    |      |    |
|            | โดย |         |      |    |      |    |      |    |
+------------+-----+---------+------+----+------+----+------+----+
|            |     |         | ร    | %  | ร    | %  | ร    | %  |
|            |     |         | ายได้ |    | ายได้ |    | ายได้ |    |
+------------+-----+---------+------+----+------+----+------+----+
| ข้าวถุง      | PRG | -       | 890  | 3  | 871  | 4  | 1    | 4  |
|            |     |         | ,876 | 6. | ,049 | 1. | ,069 | 8. |
|            |     |         |      | 17 |      | 94 | ,357 | 19 |
+------------+-----+---------+------+----+------+----+------+----+
| ต้นข้าว      | PRG | -       | 625  | 2  | 283  | 1  | 280  | 1  |
|            |     |         | ,985 | 5. | ,917 | 3. | ,930 | 2. |
|            |     |         |      | 41 |      | 67 |      | 66 |
+------------+-----+---------+------+----+------+----+------+----+
| ปลายข้าว    | PRG | -       | 136  | 5. | 207  | 1  | 96   | 4. |
|            |     |         | ,273 | 53 | ,790 | 0. | ,696 | 36 |
|            |     |         |      |    |      | 01 |      |    |
+------------+-----+---------+------+----+------+----+------+----+
| น้ำมันรำ     | PRG | -       | 118  | 4. | 116  | 5. | 163  | 7. |
|            |     |         | ,926 | 83 | ,801 | 62 | ,069 | 35 |
+------------+-----+---------+------+----+------+----+------+----+
| รำสกัด      | PRG | -       | 125  | 5. | 106  | 5. | 136  | 6. |
|            |     |         | ,112 | 08 | ,093 | 11 | ,845 | 17 |
+------------+-----+---------+------+----+------+----+------+----+
| ขี้เถ้าแกลบ   | PRG | -       | 44   | 1. | 26   | 1. | 64   | 2. |
|            |     |         | ,195 | 79 | ,876 | 29 | ,988 | 93 |
+------------+-----+---------+------+----+------+----+------+----+
| ไฟฟ้า       | PR  | 99.99   | 75   | 3. | 101  | 4. | 67   | 3. |
|            | G-G |         | ,683 | 07 | ,484 | 89 | ,626 | 05 |
+------------+-----+---------+------+----+------+----+------+----+
| แป้ง        | PRG | -       | 131  | 5. | 90   | 4. | 61   | 2. |
|            |     |         | ,701 | 35 | ,691 | 37 | ,672 | 78 |
+------------+-----+---------+------+----+------+----+------+----+
| อื่น ๆ       | PRG | -       | 22   | 0. | 15   | 0. | 17   | 0. |
|            |     |         | ,618 | 92 | ,504 | 75 | ,956 | 75 |
+------------+-----+---------+------+----+------+----+------+----+
|            | PR  | 99.99   | 1    | 0. | 2    | 0. | 966  | 0. |
|            | G-G |         | ,013 | 04 | ,051 | 10 |      | 04 |
+------------+-----+---------+------+----+------+----+------+----+
|            | RR  | 99.99   | 1    | 0. | 71   | 0. | 30   | 0. |
|            |     |         | ,098 | 04 |      | 00 |      | 00 |
+------------+-----+---------+------+----+------+----+------+----+
|            | SMP | 49.99   | 64   | 2. | 52   | 2. | 60   | 2. |
|            |     |         | ,522 | 62 | ,320 | 52 | ,195 | 71 |
|            | I   | 37.50   |      |    |      |    |      |    |
|            | NNO |         | -    | -  | 1    | 0. | -    | -  |
|            |     |         |      |    | ,934 | 09 |      |    |
+------------+-----+---------+------+----+------+----+------+----+
| เงินปันผล    | PRG | -       | 213  | 8. | 189  | 9. | 189  | 8. |
|            |     |         | ,421 | 66 | ,711 | 14 | ,759 | 55 |
+------------+-----+---------+------+----+------+----+------+----+
|            | PR  | 99.99   | 11   | 0. | 10   | 0. | 10   | 0. |
|            | G-G |         | ,770 | 48 | ,426 | 50 | ,099 | 45 |
+------------+-----+---------+------+----+------+----+------+----+
|            | RR  | 49.99   | 9    | 0. | 11   | 0. | 32   | 0. |
|            |     |         |      | 00 |      | 00 |      | 00 |
+------------+-----+---------+------+----+------+----+------+----+
| รวม        |     |         | 2    | 10 | 2    | 10 | 2    | 10 |
| รายได้ทั้งหมด |     |         | ,463 | 0. | ,076 | 0. | ,220 | 0. |
|            |     |         | ,302 | 00 | ,729 | 00 | ,220 | 00 |
+------------+-----+---------+------+----+------+----+------+----+
| หมายเหตุ    | =   | บริษัท    |      |    |      |    |      |    |
|            |     | ป       |      |    |      |    |      |    |
| PRG        | =   | ทุมไรซมิล |      |    |      |    |      |    |
|            |     | แอนด์    |      |    |      |    |      |    |
| PRG-G      | =   | แกรนารี  |      |    |      |    |      |    |
|            |     | จำกัด    |      |    |      |    |      |    |
| RR         | =   | (มหาชน) |      |    |      |    |      |    |
|            |     |         |      |    |      |    |      |    |
| SMP        | =   | บริษัท    |      |    |      |    |      |    |
|            |     | พีอาร์จี   |      |    |      |    |      |    |
| INNO       |     | พืชผล    |      |    |      |    |      |    |
|            |     | จำกัด    |      |    |      |    |      |    |
|            |     | (       |      |    |      |    |      |    |
|            |     | ถือหุ้นโดย |      |    |      |    |      |    |
|            |     | บมจ.ป   |      |    |      |    |      |    |
|            |     | ทุมไรซมิล |      |    |      |    |      |    |
|            |     | แอนด์    |      |    |      |    |      |    |
|            |     | แกรนารี  |      |    |      |    |      |    |
|            |     | 99.99%) |      |    |      |    |      |    |
|            |     |         |      |    |      |    |      |    |
|            |     | บริษัท    |      |    |      |    |      |    |
|            |     | รา      |      |    |      |    |      |    |
|            |     | ชสีมาไรซ์ |      |    |      |    |      |    |
|            |     | จำกัด    |      |    |      |    |      |    |
|            |     | (ถือหุ้น   |      |    |      |    |      |    |
|            |     | โดยบริษัท |      |    |      |    |      |    |
|            |     | พีอาร์จี   |      |    |      |    |      |    |
|            |     | พืชผล    |      |    |      |    |      |    |
|            |     | จำกัด    |      |    |      |    |      |    |
|            |     | 99.99%) |      |    |      |    |      |    |
|            |     |         |      |    |      |    |      |    |
|            |     | บริษัท    |      |    |      |    |      |    |
|            |     | สีมาแพค  |      |    |      |    |      |    |
|            |     | จำกัด    |      |    |      |    |      |    |
|            |     | (ถือหุ้น   |      |    |      |    |      |    |
|            |     | โดยบริษัท |      |    |      |    |      |    |
|            |     | พีอาร์จี   |      |    |      |    |      |    |
|            |     | พืชผล    |      |    |      |    |      |    |
|            |     | จำกัด    |      |    |      |    |      |    |
|            |     | 49.99%) |      |    |      |    |      |    |
|            |     |         |      |    |      |    |      |    |
|            |     | บริษัท    |      |    |      |    |      |    |
|            |     | อินโนฟู้ด  |      |    |      |    |      |    |
|            |     | (ไ      |      |    |      |    |      |    |
|            |     | ทยแลนด์) |      |    |      |    |      |    |
|            |     | จำกัด    |      |    |      |    |      |    |
+------------+-----+---------+------+----+------+----+------+----+

3.4 เป้าหมายการดำเนินธุรกิจ

เป้าหมายการดำเนินธุรกิจที่มุ่งหวังในระยะเวลา 3-5 ปีข้างหน้า

3.4.1 เป้าหมายการตลาดและการขาย

  บริษัท ปทุมไรซมิล แอนด์ แกรนารี จำกัด (มหาชน) ยังมีเป้าหมายจะทำให้ข้าวสารบรรจุถุงตรา
  “ข้าวมาบุญครอง” มียอดขายในประเทศอยู่ในสามอันดับแรกของตลาด ดังนั้นบริษัทฯ
  จึงเน้นสร้างความเข้มแข็งให้กับเครื่องหมายการค้า “ข้าวมาบุญครอง” และ “ข้าวมาบุญครอง
  พลัส” โดยตอกย้ำภาพพจน์ของข้าวที่มีคุณภาพดี ราคายุติธรรม และเป็นข้าวแท้ไม่ปลอมปน
  ตรงตามฉลากที่ระบุชนิดข้าว ทั้งนี้เพื่อให้ผู้บริโภคมีความเชื่อถือความมั่นใจและมีความไว้วางใจใน
  “ข้าวมาบุญครอง” และ “ข้าวมาบุญครอง พลัส”

  ในปีที่ผ่านมาทางบริษัทฯ
  ได้ปรับกลยุทธ์ทางการตลาดโดยเน้นด้านการประชาสัมพันธ์ในเรื่องคุณภาพของสินค้า
  พร้อมทั้งให้ความรู้ด้านคุณภาพแก่ผู้บริโภคในการเลือกซื้อข้าวสารบรรจุถุงให้ตรงตามแต่ละชนิดและประเภทที่มีจำหน่ายในท้องตลาดเพื่อรักษาส่วนแบ่งการตลาด
  โดยปรับปรุงคุณภาพข้าวถุงหอมมะลิ ข้าวหอมปทุมธานี และข้าวขาวให้ดีกว่าคู่แข่ง
  ทั้งยังออกสินค้าที่ตลาดมีความต้องการเพิ่มขึ้นได้แก่ข้าวสารหอมมะลิเกรดที่มีข้าวหัก 5% และ10%
  เพื่อเป็นทางเลือกใหม่ให้แก่ผู้บริโภคที่ไม่ต้องการจ่ายราคาสูงเกินความจำเป็น
  รวมถึงยังเพิ่มช่องทางจำหน่ายของข้าวหอมมะลิผสมข้าวขาว
  บริษัทยังพยายามเพิ่มความพึงพอใจของผู้บริโภคต่อสินค้าของบริษัทฯ
  ในระยะยาวด้วยคุณภาพของผลิตภัณฑ์เพื่อให้ผู้บริโภคเป็นสื่อโฆษณาด้วยการบอกปากต่อปากต่อไป

  บริษัทฯ ได้รับการรับรองมาตรฐานตราสินค้าที่ผู้บริโภคให้ความเชื่อมั่นสูงสุดประจำปี 2553
  สำหรับข้าวสารบรรจุถุงจากการสำรวจความเชื่อมั่นของผู้บริโภคของนิตยสาร Reader’s
  Digest บริษัทจึงได้เพิ่มตราสัญญักษณ์ดังกล่าวลงบนผลิตภัณฑ์ทั้งหมดของบริษัท
  และบริษัทฯยังคงรักษาตราสัญญลักษณ์รูปมือพนมแบบดีพิเศษ จากกรมการค้าภายใน
  กระทรวงพาณิชย์ ซึ่งบริษัทเป็นผู้ผลิตรายแรกที่ได้รับตราสัญลักษณ์ดังกล่าว
  และปัจจุบันก็มีเพียงบริษัทรายเดียวเท่านั้นที่ยังคงสามารถรักษาตราสัญญลักษณ์ดังกล่าวไว้ได้
  เนื่องจากบริษัทได้รับรางวัลการผลิตข้าวสารหอมมะลิบรรจุถุงที่มีคุณภาพสม่ำเสมอเป็นเวลา 5
  ปีติดต่อกัน ตั้งแต่เริ่มมีรางวัลดังกล่าว ซึ่งรางวัลที่บริษัทฯ
  ได้รับทั้งหมดถือเป็นการตอกย้ำภาพลักษณ์ที่ดีของข้าวบรรจุถุงตรามาบุญครอง
  และสร้างความเชื่อถือและความมั่นใจแก่ผู้บริโภคได้อีกทางหนึ่งด้วย

3.4.2 เป้าหมายการผลิตและการควบคุมคุณภาพ

  บริษัทฯ มีเป้าหมายที่จะผลิตสินค้าที่มีคุณภาพดีโดยมีต้นทุนที่มีประสิทธิภาพ
  เป้าหมายนี้ได้สะท้อนให้เห็นในการดำเนินการจัดทำระบบบริหารคุณภาพ ISO9001:2008
  ซึ่งเป็นการทบทวนครั้งสำคัญจากปี 2001โดยได้เปลี่ยนแปลงนโยบายคุณภาพเป็น

  “สร้างจิตสำนึกที่ดีให้แก่พนักงานตลอดจนพัฒนาประสิทธิภาพองค์กรอย่างต่อเนื่องเพื่อ
  สร้างความพึง พอใจให้แก่ลูกค้า” และเพื่อให้นโยบายนี้มีผลสำเร็จในทางปฏิบัติ ทางบริษัทฯ
  จึงมีวัตถุประสงค์คุณภาพรองรับอีกหลายข้อใช้เป็นดัชนีการวัดประสิทธิภาพในการผลิต
  และในการควบคุมคุณภาพของผลิตภัณฑ์ทุกชนิดของบริษัท

  บริษัทฯ ได้ดำเนินการจัดทำระบบ GMP (Good Manufacturing Practice)
  เพื่อเป็นหลักในการประกันคุณภาพด้านความปลอดภัยของอาหาร และระบบ HACCP (Hazard
  Analysis and Critical Control Point) เพื่อเป็นหลักในการควบคุมกระบวนการผลิต
  โดยเน้นจุดที่สำคัญในการควบคุมอันตรายไม่ให้ไปสู่ผู้บริโภค ทั้ง 2
  ระบบได้ผ่านการตรวจประเมินและรับรองโดยบริษัท เอสจีเอส (ประเทศไทย) จำกัด
  ซึ่งโรงบรรจุข้าวถุงของบริษัทฯ เป็นแห่งแรกในประเทศไทยที่ผ่านการรับรองทั้ง 2 ระบบ

  3.4.3 เป้าหมายการกระจายความเสี่ยงในธุรกิจ

  บริษัทฯ มีเป้าหมายที่จะกระจายความเสี่ยงของธุรกิจที่ทำอยู่ในปัจจุบัน
  แม้ว่าธุรกิจข้าวจะพิสูจน์ในตัวของสินค้าเองแล้วว่า ไม่ว่าเศรษฐกิจของประเทศจะขึ้นหรือลง
  ข้าวก็ยังคงขายได้ เพราะคนไทยทุกคนบริโภคข้าวทุกวัน แต่ธุรกิจข้าวก็มีคู่แข่งเป็นจำนวนมาก
  ดังนั้น ทางบริษัทฯ จึงกำหนดการพัฒนาสายผลิตภัณท์ให้กว้างขึ้น โดยในปีนี้บริษัทฯ
  ได้เพิ่มมูลค่าสินค้าด้วยการออกผลิตภัณฑ์ใหม่คือ
  น้ำมันรำข้าวและจมูกข้าวหอมมะลิอินทรีย์ชนิดแคปซูล โดยใช้ชื่อว่านูทรา ออริส เท็น
  ภายใต้เครื่องหมายตราสินค้า “มาบุญครองพลัส”
  รวมถึงมีการขยายกำลังการผลิตของธุรกิจฟิล์มบรรจุภัณฑ์
  และเพิ่มสายการผลิตในการจัดทำซองบรรจุภัณฑ์ชนิดต่างๆ เพิ่มขึ้น
  รวมถึงยังมีแผนการในอนาคตที่จะเพิ่มมูลค่าสินค้าชนิดต่างๆ
  ทั้งสินค้าเดิมและสินค้าใหม่อีกหลายชนิด ทั้งยังมีการศึกษาการลงทุนในธุรกิจอื่นๆ
  ทั้งที่เกี่ยวเนื่องกับธุรกิจเดิมและธุรกิจชนิดใหม่ ๆ อีกด้วย